พระราชกฤษฎีกาจัดตั้งเทศบาลนครพิษณุโลกจังหวัดพิษณุโลกพ.ศ. ๒๕๔๒ ภูมิพลอดุลยเดชป.ร.ให้ไว้ ณวันที่ ๖ มีนาคม พ.ศ. ๒๕๔๒เป็นปีที่ ๕๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลนครโดยเปลี่ยนแปลงฐานะเทศบาลเมืองพิษณุโลกจังหวัดพิษณุโลก เป็นเทศบาลนครพิษณุโลก จังหวัดพิษณุโลกอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๑๓ วรรคหนึ่ง แห่งพระราชบัญญัติเทศบาลพ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลนครพิษณุโลกจังหวัดพิษณุโลก พ.ศ. ๒๕๔๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงฐานะเทศบาลเมืองพิษณุโลก จังหวัดพิษณุโลก เป็นเทศบาลนครมีชื่อว่า เทศบาลนครพิษณุโลก จังหวัดพิษณุโลกมาตรา ๔ให้กำหนดเขตเทศบาลนครพิษณุโลก จังหวัดพิษณุโลก ไว้ดังนี้หลักเขตที่ ๑ตั้งอยู่ห่างจากศูนย์กลางทางหลวงแผ่นดินหมายเลข ๑๒ (สายตาก - ขอนแก่น) เป็นระยะ ๓๕๐เมตร ตามแนวเส้นตั้งฉากกับศูนย์กลางทางหลวงแผ่นดินหมายเลข ๑๒ (สายตาก - ขอนแก่น)ที่จุดซึ่งอยู่ห่างจากทางหลวงแผ่นดินหมายเลข ๑๑๗ (สายนครสวรรค์ - พิษณุโลก)บรรจบกับทางหลวงแผ่นดินหมายเลข ๑๒ (สายตาก - ขอนแก่น) ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๒ (สายตาก - ขอนแก่น) เป็นระยะ ๓๐๐ เมตรด้านเหนือจากหลักเขตที่ ๑ เป็นเส้นขนานระยะ ๓๕๐ เมตรกับศูนย์กลางทางหลวงแผ่นดินหมายเลข ๑๒ (สายตาก - ขอนแก่น)ไปทางทิศตะวันออกเฉียงใต้ และเป็นเส้นเลียบแนวเขตทหาร ด้านตะวันตก และด้านใต้ถึงหลักเขตที่ ๒ ซึ่งตั้งอยู่ริมแม่น้ำน่าน ฝั่งตะวันตก ที่จุดซึ่งแนวเขตทหารบรรจบกับริมแม่น้ำน่านฝั่งตะวันตกจากหลักเขตที่ ๒ เป็นเส้นตรงไปทางทิศตะวันออกเฉียงเหนือถึงหลักเขตที่ ๓ ซึ่งตั้งอยู่ริมแม่น้ำน่าน ฝั่งตะวันออก ที่จุดซึ่งอยู่ห่างจากปากคลองมหาดไทยฝั่งใต้ เป็นระยะ ๑๗๐ เมตรจากหลักเขตที่ ๓ เป็นเส้นเลียบริมแม่น้ำน่าน ฝั่งตะวันออกไปทางทิศตะวันตกเฉียงเหนือ ถึงหลักเขตที่ ๔ซึ่งตั้งอยู่ตรงมุมตะวันออกของแนวเขตวัดโพธิญาณ ด้านใต้จากหลักเขตที่ ๔ เป็นเส้นเลียบแนวเขตสงวนกองทัพบกไปทางทิศตะวันออก ผ่านแนวเขตปลอดภัยในราชการทหาร และเป็นเส้นตรงไปทางทิศตะวันออกผ่านทางรถไฟสายเหนือ ตรง กม. ที่ ๓๙๑.๘๘๒ ถึงหลักเขตที่ ๕ซึ่งตั้งอยู่ตามแนวเส้นขนานระยะ ๕๐๐ เมตร กับศูนย์กลางทางรถไฟสายเหนือด้านตะวันออกจากหลักเขตที่ ๕ เป็นเส้นขนานระยะ ๕๐๐ เมตรกับศูนย์กลางทางรถไฟสายเหนือ ไปทางทิศใต้ ถึงหลักเขตที่ ๖ ซึ่งตั้งอยู่ตามแนวเส้นตั้งฉากกับศูนย์กลางทางรถไฟสายเหนือตรง กม. ที่ ๓๙๑.๐๐๐ เป็นระยะ ๕๐๐ เมตรจากหลักเขตที่ ๖เป็นเส้นตรงตามแนวเส้นตั้งฉากกับศูนย์กลางทางรถไฟสายเหนือ ตรง กม. ที่ ๓๙๑.๐๐๐ไปทางทิศตะวันออก เป็นระยะ ๑,๒๕๐ เมตร ถึงหลักเขตที่ ๗จากหลักเขตที่ ๗ เป็นเส้นขนานระยะ ๑,๗๕๐เมตร กับศูนย์กลางทางรถไฟสายเหนือ ไปทางทิศใต้ถึงหลักเขตที่ ๘ ซึ่งตั้งอยู่ตามแนวเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๑๒ (สายตาก - ขอนแก่น)จากหลักเขตที่ ๘ เป็นเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๑๒ (สายตาก - ขอนแก่น) ไปทางทิศตะวันออกถึงหลักเขตที่ ๙ ซึ่งตั้งอยู่ตามแนวเส้นตั้งฉากกับศูนย์กลางทางหลวงแผ่นดินหมายเลข๑๒ (สายตาก - ขอนแก่น) ระยะ ๔๐๐ เมตร ที่จุดซึ่งอยู่ห่างจากถนนพิชัยสงครามบรรจบกับทางหลวงแผ่นดินหมายเลข๑๒ (สายตาก - ขอนแก่น) ไปทางทิศตะวันออก ตามแนวทางหลวงแผ่นดินหมายเลข ๑๒ (สายตาก -ขอนแก่น) เป็นระยะ ๙๔๐ เมตรจากหลักเขตที่ ๙เป็นเส้นตรงไปทางทิศใต้ ตามแนวเส้นตั้งฉากกับศูนย์กลางทางหลวงแผ่นดินหมายเลข ๑๒ (สายตาก - ขอนแก่น)ผ่านทางหลวงแผ่นดินหมายเลข ๑๒ (สายตาก - ขอนแก่น) ถึงหลักเขตที่ ๑๐ซึ่งตั้งอยู่ตามแนวเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๒(สายตาก - ขอนแก่น)จากหลักเขตที่ ๑๐ เป็นเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๒ (สายตาก - ขอนแก่น) ไปทางทิศตะวันตกและเป็นเส้นขนานระยะ ๒๐๐ เมตร กับศูนย์กลางถนนพิชัยสงคราม ไปทางทิศตะวันตกเฉียงใต้ถึงหลักเขตที่ ๑๑ ซึ่งตั้งอยู่ตรงแนวเขตศูนย์โทรคมนาคมองค์การโทรศัพท์แห่งประเทศไทย ด้านทิศตะวันออกจากหลักเขตที่ ๑๑ เป็นเส้นเลียบแนวเขตศูนย์โทรคมนาคมองค์การโทรศัพท์แห่งประเทศไทย ด้านตะวันออก แนวเขตวิทยาลัยเทคนิคพิษณุโลกด้านตะวันออก และแนวเขตมหาวิทยาลัยนเรศวร ด้านตะวันออก ไปทางทิศใต้ จนสุดแนวเขตมหาวิทยาลัยนเรศวรด้านตะวันออก และเป็นเส้นตรงไปทางทิศใต้ ถึงหลักเขตที่ ๑๒ซึ่งตั้งอยู่ตรงมุมตะวันออกของเขตสนามบิน ด้านเหนือด้านใต้จากหลักเขตที่ ๑๒ เป็นเส้นเลียบแนวเขตสนามบิน ด้านเหนือไปทางทิศตะวันตก ถึงหลักเขตที่ ๑๓ ซึ่งตั้งอยู่ตรงแนวเขตสนามบิน ด้านตะวันตกตามแนวเส้นตั้งฉากกับศูนย์กลางทางรถไฟสายเหนือ ตรง กม. ๓๘๗.๒๔๒จากหลักเขตที่ ๑๓ เป็นเส้นตรงไปทางทิศตะวันตกผ่านทางรถไฟสายเหนือ ตรง กม. ๓๘๗.๒๔๒ ถึงหลักเขตที่๑๔ ซึ่งตั้งอยู่ตามแนวเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑๐๖๓ (สายต่อเขตเทศบาลนครพิษณุโลกควบคุม - ต่อเขตสุขาภิบาลบางกระทุ่มควบคุม)จากหลักเขตที่ ๑๔ เป็นเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๑๐๖๓ (สายต่อเขตเทศบาลนครพิษณุโลกควบคุม - ต่อเขตสุขาภิบาลบางกระทุ่มควบคุม)ไปทางทิศตะวันตกเฉียงใต้ ถึงหลักเขตที่ ๑๕ซึ่งตั้งอยู่ตามแนวเส้นตั้งฉากกับศูนย์กลางทางหลวงแผ่นดินหมายเลข ๑๐๖๓(สายต่อเขตเทศบาลนครพิษณุโลกควบคุม - ต่อเขตสุขาภิบาลบางกระทุ่มควบคุม) เป็นระยะ ๒๐๐ เมตร ที่จุดซึ่งอยู่ห่างจากทางหลวงแผ่นดินหมายเลข๑๐๕๘ (สายแยกทางหลวงแผ่นดินหมายเลข ๑๐๖๓(พิษณุโลก) - บรรจบทางหลวงแผ่นดินหมายเลข ๑๑๗) บรรจบกับทางหลวงแผ่นดินหมายเลข๑๐๖๓ (สายต่อเขตเทศบาลนครพิษณุโลกควบคุม - ต่อเขตสุขาภิบาลบางกระทุ่มควบคุม)ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๑๐๖๓ (สายต่อเขตเทศบาลนครพิษณุโลกควบคุม- ต่อเขตสุขาภิบาลบางกระทุ่มควบคุม) เป็นระยะ ๒๐๐ เมตรจากหลักเขตที่ ๑๕ เป็นเส้นตรงไปทางทิศตะวันตกเฉียงเหนือตามแนวเส้นตั้งฉากกับศูนย์กลางทางหลวงแผ่นดินหมายเลข ๑๐๖๓(สายต่อเขตเทศบาลนครพิษณุโลกควบคุม - ต่อเขตสุขาภิบาลบางกระทุ่มควบคุม)ผ่านทางหลวงแผ่นดินหมายเลข ๑๐๖๓ (สายต่อเขตเทศบาลนครพิษณุโลกควบคุม - ต่อเขตสุขาภิบาลบางกระทุ่มควบคุม)และเป็นเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๑๐๕๘(สายแยกทางหลวงแผ่นดินหมายเลข ๑๐๖๓ (พิษณุโลก) - บรรจบทางหลวงแผ่นดินหมายเลข ๑๑๗)ไปทางทิศตะวันตกเฉียงเหนือ ถึงหลักเขตที่ ๑๖ ซึ่งตั้งอยู่ริมแม่น้ำน่านฝั่งตะวันออกด้านตะวันตกจากหลักเขตที่ ๑๖ เป็นเส้นเลียบริมแม่น้ำน่าน ฝั่งตะวันออกและฝั่งใต้ ไปทางทิศตะวันออกเฉียงเหนือ ถึงหลักเขตที่ ๑๗ ซึ่งตั้งอยู่ตรงแนวเขตวัดจันทร์ตะวันออกด้านตะวันตกจากหลักเขตที่ ๑๗ เป็นเส้นตรงไปทางทิศตะวันออกเฉียงเหนือผ่านแม่น้ำน่าน ถึงหลักเขตที่ ๑๘ ซึ่งตั้งอยู่ริมแม่น้ำน่าน ฝั่งเหนือตรงแนวเขตวัดจันทร์ตะวันตก ด้านตะวันตกจากหลักเขตที่ ๑๘ เป็นเส้นเลียบแนวเขตวัดจันทร์ตะวันตกด้านตะวันตก และเป็นเส้นตรงไปทางทิศตะวันตกเฉียงเหนือ ถึงหลักเขตที่ ๑๙ซึ่งตั้งอยู่ริมทางหลวงแผ่นดินหมายเลข ๑๑๗ (สายนครสวรรค์ - พิษณุโลก) ฟากใต้ที่จุดซึ่งอยู่ห่างจากถนนไชยานุภาพ บรรจบกับทางหลวงแผ่นดินหมายเลข ๑๑๗(สายนครสวรรค์ - พิษณุโลก) ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๑๑๗(สายนครสวรรค์ - พิษณุโลก) เป็นระยะ ๘๐๐ เมตรจากหลักเขตที่ ๑๙ เป็นเส้นตรงตามแนวเส้นตั้งฉากกับศูนย์กลางทางหลวงแผ่นดินหมายเลข๑๑๗ (สายนครสวรรค์ - พิษณุโลก) ไปทางทิศตะวันตกเฉียงเหนือ ถึงหลักเขตที่ ๒๐ซึ่งตั้งอยู่ตามแนวเส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๑๑๗ (สายนครสวรรค์- พิษณุโลก)จากหลักเขตที่ ๒๐ เป็นเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๑๑๗ (สายนครสวรรค์ - พิษณุโลก)ไปทางทิศตะวันออกเฉียงเหนือ ถึงหลักเขตที่ ๒๑ ซึ่งตั้งอยู่ริมทางหลวงแผ่นดินหมายเลข๑๒ (สายตาก - ขอนแก่น) ฟากใต้จากหลักเขตที่ ๒๑ เป็นเส้นตรงไปทางทิศตะวันออกเฉียงเหนือจนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลนครพิษณุโลก ให้คณะเทศมนตรีเทศบาลเมืองพิษณุโลกซึ่งพ้นจากตำแหน่งในวันที่พระราชกฤษฎีกานี้ใช้บังคับดำเนินกิจการในหน้าที่ของคณะเทศมนตรีเทศบาลนครพิษณุโลกไปพลางก่อน จนกว่าคณะเทศมนตรีนครพิษณุโลกจะเข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลนครพิษณุโลกจังหวัดพิษณุโลก พ.ศ. ๒๕๔๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลเมืองพิษณุโลก จังหวัดพิษณุโลก มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลนครพิษณุโลก จังหวัดพิษณุโลก จึงจำเป็นต้องตราพระราชกฤษฎีกานี้ปิติวรรณ/ปรับปรุง๙ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๖/ตอนที่ ๑๔ ก/หน้า ๕/๘ มีนาคม ๒๕๔๒